Paketa e masave të ashpra ekonomike në Itali në fazën përfundimtare
Mosmarrëveshjet mes Ministrit të EkonomisëTremonti dhe kryeministrit Berluskoni kanë bërë që paketa të ndryshohet shpesh.
Paketa, që do t’i paraqitet Dhomës së Ulët të parlamentit përfshin ngritjen me 1 për qind të TVSH-së, tatimit mbi vlerën e shtuar, ndryshime në përllogaritjet e pensioneve, një taksë speciale prej 3 për qind mbi të ardhurat vjetore prej më shumë se 300 mijë euro si dhe shkurtime të shpenzimeve qeveritare. Por mosmarrëveshjet mes fraksioneve të ndryshme dhe vetë ministrit Tremonti dhe kryeministrit Silvio Berlusconi kanë bërë që paketa të ndryshohet kaq shpesh sa që kredibiliteti i saj është dëmtuar rëndë. tha anëtari i opozitës në parlament, Mario Barbi i Partisë Demokratike. Vështirësitë financiare të Italisë dhe Greqisë po ndiqen me shqetësim në mbarë botën. Një prej anëtarëve të Bankës Qendrore Evropiane dha dorëheqjen javën e kaluar, duke krijuar shumë tronditje në Evropë, duke vënë në pikpyetje aftësitë e saj që të qëndrojë si një front i bashkuar për të zgjidhur krizën e borxhit të Greqisë. Italia, ekonomia e tretë më e madhe në eurozonë, është futur shpejt në qendër të krizës gjatë dy muajve të fundit, ndërsa koalicioni i qendrës së djathtë i kryeministrit Berlusconi ka nguruar të marrë masa për të stimuluar zhvillimin ekonomik dhe për të reduktuar borxhin e madh të vendit. Dhe ndërsa kryeministri Berlusconi përpiqet të sigurojë miratimin në parlamenti deri të mërkurën të paketës së masave ekonomike, ai përballet me akuza të reja lidhur me një skandal dy vjeçar rreth marrëdhënieve të tij me një prostitutë. Të paktën pesë persona gjetën vdekjen nga një shpërthim në një fabrikë italiane të fishekzjarreve. Shpërthimi ndodhi sot në fabrikën në Arpino, rreth 115 kilometra në juglindje të Romës. Pronari i fabrikës është mes të vrarëve. Punonjësit e shpëtimit ende po kërkojnë për personin e gjashtë nën rrënoja. Shkaku i shpërthimit mbetet ende i paqartë.